ન્યૂયોર્ક, 28 સપ્ટેમ્બર: વડાપ્રધાન નરેન્દ્ર મોદીએ સંયુક્ત રાષ્ટ્ર સંઘ મહાસભામાં પોતાનું પ્રભાવશાળી ભાષણ આપ્યું, નરેન્દ્ર મોદીએ અહીં હિંદીમાં જ ભાષણ કર્યું. નિર્ધારિત સમય અનુસાર 20 મિનિટ બોલવાનું હતું પરંતુ મોદી સ્ટાઇલથી સૌ વાકેફ છે જ. નરેન્દ્ર મોદી સતત 34 મિનિટ સુધી બોલતા રહ્યા. મોદીએ આંતરરાષ્ટ્રીય મંચથી પાકિસ્તાન પર સીધો હુમલો કર્યો. પાકિસ્તાનને કડક શબ્દોમાં જવાબ આપતા મોદીએ સ્પષ્ટ શબ્દોમાં જણાવી દીધું કે પાકિસ્તાન સાથે વાતચીત ત્યાં સુધી નહીં થઇ શકે જ્યાં સુધી પાકિસ્તાન તેના માટે યોગ્ય વાતાવરણ નથી બનાવતું.